Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 184

b) Elsősegélynyújtás témából: Felismerési szinten sajátítsák el a tanulók: — a légzés és keringés élettanát. Definíciós szinten sajátítsák el a tanulók: — az elsősegélynyújtás általános szabályait, — a halál fogalmát és jeleit, — a füst- és a gázmérgezés tüneteit, elsősegélyét. Jártasság szinten tudják végrehajtani: — a káresetnél talált sérültek laikus vizsgálatát, — a befúvásos lélegeztetést, a mellkas-kompressziót, a légutak szabaddá tételét, — a vérzések csillapítását, a sebek elsősegélyszintű ellátását, a törések rögzítését, — a sérültek fektetését, emelését és mozgatását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes